Η **Έμμα Έκσταϊν** (γερμανικά: *Emma Eckstein*, 1865 - 1924) ήταν Αυστριακή συγγραφέας. Περισσότερο, όμως, είναι γνωστή, ως μία από τις σημαντικότερες ασθενείς του Σίγκμουντ Φρόιντ, ενώ για ένα σύντομο χρονικό διάστημα, γύρω στο 1897, έγινε κι αυτή ψυχαναλύτρια. Πλέον θεωρείται η πρώτη γυναίκα ψυχαναλύτρια στην ιστορία, ενώ υπήρξε και ασθενής και συνάδελφος του Φρόιντ. Ως ψυχαναλύτρια ασχολήθηκε κυρίως στον σεξουαλικό τομέα και με την κοινωνική υγιεινή, ενώ διεύρυνε την εξερεύνησή της στις ονειροπολήσεις, τις οποίες ονόμασε "παρασιτικά φυτά" και πώς αυτά επηρεάζουν τη ζωή των νέων κοριτσιών. Ο Έρνεστ Τζόουνς την εξίσωσε με τις Λου-Αντρεάς Σαλομέ και Τζοάν Ριβίρ και είπε ότι έπαιξε σημαντικό ρόλο στη ζωή του.

Γεννήθηκε στη Βιέννη μέσα σε μία γνωστή στην πόλη οικογένεια της μπουρζουαζίας, η οποία είχε σχέσεις με τον Φρόιντ. Ο αδελφός της Γκουστάβ Έκσταϊν ήταν σοσιαλδημοκράτης, ο οποίος είχε επαφές και με τον Καρλ Κάουτσκι, ενώ και η αδελφής της Τερέσα ήταν μία από τις πρώτες γυναίκες που μπήκαν στη βουλή. Η ίδια ήταν ενεργό μέλος του γυναικείου κινήματος της πόλης, ενεργώντας με οργανώσεις όπως η *Dokumente der Frauen* και η *Neues Frauenleben*. Σε ηλικία 27 ετών επισκέφτηκε τον Φρόιντ ως ασθενής για τους ανεξήγητους πόνους στο στομάχι, άλλα ασαφή συμπτώματα, και ίσως μία ελαφρά κατάθλιψη, η οποία μπορεί να συσχετιζόταν με την εμμηνόρροια. Η διάγνωση ήταν ότι έπασχε από υστερία και ότι αυνανιζόταν σε υπερβολικό βαθμό (πράγμα που θεωρούταν ανθυγιεινό την εποχή).

Κατόπιν, προχώρησε σε μία επέμβαση στη μύτη μέσω του γιατρού Βίλχελμ Φίλες (που εμπιστευόταν ο Φρόιντ), αφήνοντάς την τελικά με δυσμορφία στη μύτη. Πρακτική που σήμερα ενάγεται στην ψευδοεπιστήμη. Το 1904, η Έκσταϊν κυκλοφόρησε κι ένα βιβλίο σχετικό με τη σεξουαλική εκπαίδευση σε ανηλίκους, ονόματι *Die Sexualfrage in der Erziehung des Kindes*. Το 1910, η Έκσταϊν μετά από μία επέμβαση που της έγινε έμεινε σχεδόν ακινητοποιημένη στον καναπέ και απεβίωσε, το 1924, από εγκεφαλική αιμορραγία. Η βιογραφία της έχει εμπνεύσει τον συγγραφέα Τζόζεφ Σκίμπελ και τη συμπεριέλαβε στο βιβλίο του *A Curable Romantic*. Την ίδια χρονιά, ο Δανός μουσικός Άντρες Τοντ, κυκλοφόρησε τραγούδι για αυτήν.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  «Frauen in Bewegung 1848–1938» (Γερμανικά) Εθνική Βιβλιοθήκη της Αυστρίας. 2576.
3. 1 2  Susanne Blumesberger: «Handbuch der österreichischen Kinder- und Jugendbuchautorinnen» (Γερμανικά) 2014. σελ. 243-244. ISBN-13 978-3-205-78552-1.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Δεκεμβρίου 2014.
5. ↑  Elizabeth Bronfen, *The Knotted Subject* (1998) p. 243
6. ↑  Ernest Jones, *The Life and Work of Sigmund Freud* (Penguin 1964) p. 474
7. 1 2  Appignanesi, p. 138
8. ↑  Marina Camboni, *Networking Women* (2004) p. 32
9. ↑  Appignanesi, p. 140

Εξωτερικοί σύνδεσμοι
--------------------

* K. R. Eissler, "Preliminary Remarks on Emma Eckstein's Case History"
* Text of letter from Freud to Fliess on the aftermath of Emma Eckstein's surgery
* Transcript of Jeffrey Masson, editor of *The Complete Letters of Sigmund Freud to Wilhelm Fliess, 1887–1904*, telling Robyn Williams the story of Emma Eckstein's surgery on ABC Radio National (second broadcast 3 June 2006)

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 65430818
* LCCN: n85050254
* ISNI: 0000 0000 2547 9215
* GND: 1021283231
* BNF: cb17716976q (data)

 |

 |